**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR-VOB-4677/2025-6

**767a**

**I n f o r m á c i a**

Výboru Národnej rady Slovenskej republiky pre obranu a bezpečnosť o výsledku prerokovaniaMimoriadnej správy verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru **(tlač 767**)vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre obranu a bezpečnosť ako gestorský výbor k Mimoriadnej správe verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru **(tlač 767**) podáva Národnej rade Slovenskej republiky túto **informáciu**.

Predseda Národnej rady Slovenskej republiky svojím rozhodnutím **č. 821** z 1. apríla 2025 pridelilMimoriadnu správu verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru **(tlač 767**)  na prerokovanie

Výboru Národnej rady Slovenskej republiky pre ľudské práva a národnostné menšiny a

Výboru Národnej rady Slovenskej republiky pre obranu a bezpečnosť

Oba výbory prerokovali Mimoriadnu správu verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru **(tlač 767)** v určenej lehote, ale **neprijali k nemu platné uznesenie,** nakoľko návrh uznesenia nezískal potrebný súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Návrh správy o výsledku prerokovaniaMimoriadnej správy verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru **(tlač 767a**)prerokoval Výbor Národnej rady Slovenskej republiky pre obranu a bezpečnosť na 58. schôdzi 27. mája 2025. Správa výboru **nebola schválená,** keďže návrh správy nezískal súhlas potrebnej väčšiny členov výboru.

Predseda Výboru Národnej rady Slovenskej republiky pre obranu a bezpečnosť poverilposlanca Národnej rady Slovenskej republiky **Michala Barteka**, aby na schôdzi Národnej rady Slovenskej republiky informoval **o  výsledku prerokovania** Mimoriadnej správy verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru **(tlač 767**)vo výboroch Národnej rady Slovenskej republiky a tiež aby plnil úlohu spravodajcu a poslancov **Mariána Saloňa, Dávida Demečka, Petra Kalivodu, Ivana Ševčíka** a **Richarda Glücka** aby plnili úlohu náhradných spravodajcov.

Prílohou tejto informácie je návrh na uznesenie Národnej rady Slovenskej republiky.

Bratislava 27. máj 2025

**Richard Glück, v.r.**

predseda Výboru Národnej rady Slovenskej republiky

pre obranu a bezpečnosť

**Návrh**

UZNESENIE

NÁRODNEJ RADY SLOVENSKEJ REPUBLIKY

z ..... 2025

k Mimoriadnej správy verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru **(tlač 767**)

**Národná rada Slovenskej republiky**

**berie na vedomie**

Mimoriadnu správu verejného ochrancu práv o skutočnostiach nasvedčujúcich závažnému porušeniu základných práv a slobôd konaním Policajného zboru.